उधार के 1,90,000 रुपए नहीं लौटाए लोअर बाजार थाने में प्राथमिकी दर्ज
रांची | लोअरबाजार थाना क्षेत्र के कर्बला टैंक रोड में रहने वाले मोहम्मद सईद ने हिंदपीढ़ी निवासी सैफ अली के खिलाफ ठगी का मामला दर्ज कराया है। मामला लोअर बाजार थाने में दर्ज हुआ है। मोहम्मद सईद का कहना है कि वर्ष 2013 में उसने कारोबार के लिए आरोपी को ढाई लाख रुपए दिए थे। 60 हजार रुपए उसने लौटाया, बाकी का पैसा नहीं दिया। कुछ दिन के बाद आरोपी ने एक लाख रुपए का चेक दिया, जो बाउंस हो गया। पैसे की मांग करने पर वह टाल-मटोल करता रहा। पिछले कुछ दिनों से आरोपी से पैसे मांगने पर वह मारपीट करने की धमकी देता है। कहता है, जो करना है कर लो, पैसा नहीं देगा। पुलिस मामले की जांच कर रही है।
hin_Deva hin_Deva